Taipei 101

El Taipei 101 ye un edificiu que cuenta con 106 plantes (5 pisos baxo'l suelu y 101 perriba del nivel del suelu), ubicau en Taipéi (Taiwán). L'aguya que corona sos 529 metros d'altura convertialu nel edificiu rascacielos más altu del mundu, superando por 56 metros a les Torres Petrones de Kuala Lumpur (Malasia). Ensin embargo, el 21 de xunetu de 2007 foi superau n'altura pol Burj Khalifa, que tien el títulu de l'edificiu más altu del mundu. El rascacielos tien les siguientes marques: Altura dende'l suelu fasta'l tope estructural: 502 metros (superó la marca qu'enantes teníen les Torres xemeles Petrones con 452 metros). Altura dende'l suelu hasta l'azotea: 448 metros (superó la marca qu'enantes tenía la Torre Sears con 443 metros). Altura dende'l suelu hasta l'últimu pisu ocupau: 438 metros (superó la marca qu'enantes tenía la Torre Sears). Velocidá del ascensor: 16,83 metros/segundu. La marca que nun pudo sobrepasar foi la de mayor altura dende'l suelu hasta la cúspide (les antenes), pues esta sigue teniendola la Torre Sears, con 527 metros. El Taipei 101 ye xunto cola Torre Llatinoamericana, la Torre Executiva Pemex, la Torre Mayor y l'U.S. Bank Tower una de les cinco estructures n'encontrase nuna zona d'altu riesgu sísmicu. Referencies Enllaces esternos Imáxenes ya información (n'inglés) Taipei 101 Info - Imáxenes Archiváu 2019-07-21 en Wayback Machine (n'inglés) Información n'español (enllaz rotu disponible n'Internet Archive; ver l'historial y la última versión)..